196 
ned i Patagonien, saa at sige i Flugten at opdage og samle 
betydelige Levninger af forskjellige uddøde Dyr, som efter 
hans Hjemkomst bleve beskrevne af hans Landsmand, 
den berømte R. Owen, medens han selv i forskjellige 
Værker gjorde Rede for de geologiske Forhold, under 
hvilke de forekom. | 
Den anden er vor egen høitfortjente Landsmand Dr. 
P. W. Lund, som i Brasilien, der er blevet hans andet 
Hjem, endog udrettede mere for dette Lands uddøde Dyre- 
verden, end Darwin for Platastaternes. Men medens Darwin 
fandt de fossile Knogler, som han bragte "hjem, deels i 
ringe Dybde under Overfladen i de flade Pampas, deels i 
steille Skrænter, som Vandet havde blottet, henvendte 
Lund udelukkende sin Opmærksomhed paa de Klippehuler, 
som i meget stort Antal forekomme rundt omkring i Kalk- 
bjergene i den vestlige Deel af Provindsen Minas Geraes. 
Den.gule eller røde Leerart, hvormed disse Huler ere 
mere eller mindre fyldte, er stærkt svangret med Salpeter, 
og denne Omstændighed har allerede i en lang Aarrække 
givet dem en stor Værdi for Befolkningen, som udgraver 
og udluder deres Udfyldningsjord, og saaledes med ringe 
Umage forskaffer sig et uundværligt Product, som den ellers 
med stor Bekostning og megen Besvær maatte indføre fra 
Udlandet. Man vil let indsee, at under denne månge- 
aarige Salpeterfabrication kunde de Dyreknogler, scm 
ligge begravede i Hulernes Udfyldningsjord, ikke ganske 
undgaae Arbeidernes Opmærksomhed; det kunde jo heller 
ikke godt være anderledes, end atjo de forskjellige europæiske 
Reisende, som kom til disse Egne, maatte faae Lyst til at 
see de mærkelige Huler og under deres Besøg høre tale om 
de store og forunderlige Knogler, som man stundom fandt 
i dem. Flere Aar, førend Lund begyndte sine minde- 
